EkBass/fiwiki-20250220-pages-articles huggingface dataset:
Michael Reiss

Michael Reiss (s. 1960) on brittiläinen bioeetikko ja luonnontieteen opetuksen professori. Hän aloitti uransa opettajana koulussa ja sai myöhemmin myös vihkimyksen Englannin kirkon papiksi. Sittemmin hän on toiminut sekä pappina että luonnontieteen opetuksen alalla. Reiss syntyi juutalaiselle isälle sekä agnostiselle äidille ja sai maallisen kasvatuksen. Hän aloitti fysiikanopintonsa Cambridgessa, mutta siirtyi pian biologiaan. Hän eteni filosofian tohtoriksi ja täydensi koulutustaan vielä eläintieteessä.Michael Reiss: How to convert a generation Hän on työskennellyt Lontoon yliopiston Koulutusinstituutissa ja Cambridgen yliopistossa. Vuosina 2006–2008 Reiss toimi Royal Societyn opetusjohtajana. Hän joutui eroamaan esitettyään kannan, jonka mukaan evoluutiota tulisi opettaa myös kreationismiin uskovien oppilaiden kanssa keskustellen. Hänen mukaansa evoluutiosta kertova opettaja tekee oppimisen mahdottomaksi, jos oppilaan kanssa ei keskustella asiasta. Hän kuitenkin itse myönsi, että kreationismilta puuttuu tieteellinen pohja.Kreationismia ymmärtänyt brittioppinut joutui eroamaan. Hänen katsottiin joka tapauksessa tehneen liian suuri myönnytys.Evoluutioteoriaa on opetettava kriittisesti avoimella tavalla. == Lähteet == Luokka:Brittiläiset tieteilijät Luokka:Opettajat Luokka:Brittiläiset papit Luokka:Vuonna 1960 syntyneet Luokka:Elävät henkilöt
Kotkat (suku)

Kotkat (Aquila) on haukkojen heimoon kuuluva päiväpetolintusuku. Kotkien sukuun kuuluu BirdLife Suomen mukaan yksitoista lajia. == Kotkiin kuuluvia lajeja == * Afrikanjalokotka (Aquila africana) * Afrikanvuorikotka (Aquila spilogaster) * Arokotka (Aquila nipalensis) * Iberiankeisarikotka (Aquila adalberti) * Keisarikotka (Aquila heliaca) * Kiilapyrstökotka (Aquila audax) * Maakotka (Aquila chrysaetos) * Mustakotka (Aquila verreauxii) * Papuankotka (Aquila gurneyi) * Savannikotka (Aquila rapax) * Vuorikotka (Aquila fasciata) == Lähteet == * == Aiheesta muualla == *ITIS: Aquila *
Yorick Treille

Yorick Treille (s. 15. heinäkuuta 1980 Cannes, Ranska) on ranskalainen entinen jääkiekkoilija. Chicago Blackhawks varasi hyökkääjänä pelaavan Treillen vuoden 1999 NHL:n varaustilaisuudessa seitsemännellä kierroksella varausnumerolla 196. Treille on edustanut ammattilaisurallaan Pohjois-Amerikassa AHL:n Providence Bruinsia ja Norfolk Admiralsia sekä Euroopassa Sveitsin liigan HC Servette Genèveä, Saksan liigan ERC Ingolstadtia sekä SM-liigan Helsingin IFK:ta. Treille on edustanut Ranskan maajoukkuetta MM-kisoissa seitsemän kertaa sekä vuoden 2002 olympialaisissa Salt Lake Cityssä. Hänen veljensä Sacha on myös jääkiekkoilija. ==Tilastot== ===Seurajoukkueet=== 1997–98 Notre Damen yliopisto SJHL 54 18 28 46 42 – – – – – 1998–99 Massachusettsin yliopisto NCAA 32 6 5 11 24 – – – – – 1999–00 Massachusettsin yliopisto NCAA 33 10 12 22 34 – – – – – 2000–01 Massachusettsin yliopisto NCAA 31 10 14 24 35 – – – – – 2001–02 Massachusettsin yliopisto NCAA 30 10 16 26 24 – – – – – 2002–03 Norfolk Admirals AHL 27 3 2 5 25 – – – – – HIFK SM-liiga 5 0 1 1 4 – – – – – 2003–04 Norfolk Admirals AHL 74 12 12 24 54 8 2 0 2 4 2004–05 Providence Bruins AHL 61 5 9 14 35 – – – – – 2005–06 HC Servette Genève NLA 23 6 6 12 34 – – – – – 2006–07 HC Servette Genève NLA 43 15 17 32 66 5 2 1 3 10 2007–08 ERC Ingolstadt DEL 29 2 14 16 52 – – – – – 2008–09 HC Vítkovice ČEL 33 4 3 7 56 3 0 0 0 0 2009–10 HC Vítkovice ČEL 50 5 11 16 46 15 4 3 7 8 2010–11 HC Sparta Praha ČEL 29 11 7 18 32 – – – – – 2011–12 HC Sparta Praha ČEL 52 7 11 18 32 5 0 0 0 4 2012–13 HC Sparta Praha ČEL 5 0 1 1 4 – – – – – Pirati Chomutov ČEL 24 4 1 5 20 – – – – – EC Salzburg EBEL 3 2 1 3 0 12 2 1 3 10 2013–14 Grenoble Ranska 26 11 11 22 48 5 0 2 2 4 2014–15 Grenoble Ranska 18 7 6 13 12 5 1 1 2 37 2015–16 Rouen Ranska 26 8 21 29 14 15 5 4 9 10 2016–17 Rouen Ranska 43 4 16 20 28 19 2 3 5 10 2017–18 Mulhouse Ranska 41 16 16 32 22 6 2 2 4 14 Ranska yhteensä 154 46 70 116 124 50 9 13 22 75 Extraliiga yhteensä 193 31 34 65 190 23 4 3 7 12 AHL yhteensä 162 20 23 43 114 8 2 0 2 4 ===Maajoukkue=== Vuosi Joukkue Turnaus O M S Pts RM 1998 Ranska WJC-B 6 2 3 5 12 1999 Ranska WJC-B 5 4 7 11 10 2000 Ranska MM 6 0 1 1 0 2001 Ranska 1. div MM 5 2 2 4 33 2002 Ranska OK 4 0 0 0 4 Ranska MM 5 2 1 3 6 2003 Ranska 1. div MM 5 3 2 5 55 2007 Ranska 1. div MM 5 2 2 4 8 2008 Ranska MM 5 3 1 4 12 2009 Ranska MM 6 1 1 2 8 2010 Ranska MM 6 2 0 2 2 2012 Ranska MM 7 1 1 2 6 2012 Ranska OQ 3 0 1 1 0 2013 Ranska MM 7 1 2 3 4 2014 Ranska MM 8 1 2 3 20 2015 Ranska MM 7 1 1 2 2 2016 Ranska MM 6 0 1 1 0 2016 Ranska OQ 3 1 1 2 2 ==Lähteet== * * Luokka:Ranskalaiset jääkiekkoilijat Luokka:Chicago Blackhawksin varaamat pelaajat Luokka:Vuonna 1980 syntyneet Luokka:Elävät henkilöt
Bell & Ross

Bell & Ross on sveitsiläinen kellonvalmistaja. Tuotemerkki syntyi vuonna 1992. Ensimmäiset merkin tuotteet suunnittelivat Belamich ja Rosillo ja ne valmisti saksalainen "Sinn" -kellovalmistaja. == Tuotesarjat == *BR Instrument **BR Minuteur – BR 01 Tourbillon – BR 01 46mm – BR 02 44mm – BR 03 42mm – BR-S 39mm *Professional **Space (Chronograph) – Grand Prix (Chronograph) – Hydroman 11 000M (Quartz) – Type Marine (Quartz) – Type Demineur (Quartz) *Classic **Type Aeronavale (Chronograph) – Diver 300 (Chronograph) *Vintage **Vintage 126 XL (Chronograph) – Vintage 126 (Chronograph) – Vintage 123 (Automatic) – Vintage 120 (Quartz Chrono) – Function (Quartz) – Medium (Automatic) == Lähteet == * Yrityksen verkkosivu * Bell & Ross Luokka:Sveitsiläiset kellonvalmistajat Luokka:Kellomerkit
Koiran suolinkainen

Koiran suolinkainen (Toxocara canis) on sukkulamatoihin kuuluva koiran loiseläin, jota tavataan koko maailmassa. Aikuinen suolinkainen on 9–18 sentin pituinen, kellanvalkoinen mato, joka elää koiran suolistossa. Madon toukkavaiheet tunkeutuvat koiran verenkiertoon ja kudoksiin, esimerkiksi maksaan, keuhkoihin ja aivoihin, ja voivat jäädä sinne lepovaiheeseen. Toukat voivat elää myös ihmisessä ja aiheuttaa vakavia oireita. Koiran suolinkainen on varsin yleinen koirilla Keski-Euroopassa mutta jokseenkin harvinainen Pohjoismaissa. Koirat saavat toukkatartunnan yleensä jo emältään sikiövaiheessa istukan kautta tai pentuna imetyksen yhteydessä. Toisaalta koirat voivat saada tartunnan munista syödessään loista kantavan eläimen ulostetta taikka oksennusta. Peruspiirteiltään koiran suolinkaisen elämänkaari on samanlainen kuin ihmisen suolinkaisella. Koiran suolinkainen esiintyy myös luonnonvaraisissa ketuissa. Suolinkainen aiheuttaa pienillä koiranpennuilla hengitysvaikeuksia ja sierainvuotoa, hieman isommilla pahoinvointia ja ripulointia, vatsan turvotusta, anemiaa, kasvun hidastumista sekä joskus sappiteiden tukkeutumisia ja harvoin aivo-oireita. Aikuisilla koirilla on harvoin oireita. Koiran suolinkaisen häätöön voidaan käyttää lääkkeitä, joissa tehoaineena on flubendatsoli. ==Infektio ihmisessä== Koiran suolinkainen voi elää myös ihmisessä ja aiheuttaa vakavan sairauden. Se ei kuitenkaan kasva aikuiseksi, eikä ihmisen suolessa siis esiinny lisääntymiskykyisiä matoja. Mato joutuu ihmiseen munina, jotka ovat peräisin koiran ulosteesta, ja toukka tunkeutuu suolen läpi verenkiertoon ja kudoksiin käyden läpi samat kehitysvaiheet kuin koirassakin. Sairauden oireita voivat olla mahakivut, kuumeilu, huonovointisuus, hengityksen vinkuminen ja yskä. Vaellustoukat saattavat päätyä aivoihin ja aiheuttaa epileptisiä kohtauksia. Pahimmillaan suolinkainen sokeuttaa ihmisen, mikäli toukka päätyy näköhermoon taikka verkkokalvolle aiheuttaen tulehduksen. Tartunnan syytä voi olla joskus vaikea määrittää, mikäli infektio on ollut vähäinen eikä vasta-ainetutkimuksista löydy reaktiivisia aineita. Näkökyvyn menetys saattaa pahimmillaan olla pysyvä ja useimmiten toispuolista. Suomessa koiran suolinkainen on jokseenkin harvinainen muihin Euroopan maihin nähden; ihmistartuntoja on vähän. Pitkä talvi ja jäinen maa rajoittavat suolinkaisen leviämistä. Sulana pysyvät maat sen sijaan ovat otollisia niin koiran kuin ihmisen suolinkaisen munille, jotka saattavat esimerkiksi maassa ryömineen lapsen vaatteissa ja käsissä kulkeutua kotiin, elintarvikkeisiin, suuhun ja elimistöön. Vuonna 2002 Suomessa tehdyssä tutkimuksessa suolinkaisen munia löydettiin ulosteesta noin kolmella prosentilla koirista. == Lähteet == * Arno Forsius: Koiran suolinkainen (ESS:ssä 1994 julkaistu kirjoitus) * Seppo Saari Koirien sisäloiset luultua harvinaisempia Suomessa. Oma Plus Apteekki. *Lääkeaineen seloste (pdf) == Aiheesta muualla == *UniProt, Taxonomy: Toxocara canis *Animal Diversity Web: Toxocara canis Luokka:Koirien loistaudit Luokka:Sukkulamadot Luokka:Zoonoosit
Hurricane (elokuva)

Hurricane (The Hurricane) on tositapahtumiin perustuva elokuva ammattinyrkkeilijä Rubin ”Hurricane” Carterista, joka joutui syyttömänä vankeuteen kahden ihmisen murhasta. Elokuvan ohjasi Norman Jewison ja pääosaa esittää Denzel Washington, joka voitti roolisuorituksestaan muun muassa Golden Globen ja Berliinin elokuvajuhlien hopeisen karhun. Hän oli myös ehdolla parhaan miespääosan Oscar-voittajaksi. Bob Dylanin tekemä Carterista kertova kappale ”Hurricane” kuullaan elokuvan soundtrackilla. == Juoni == Mestarinyrkkeilijä Rubin ”Hurricane” Carter saavuttaa uransa huipun kehässä ja on pääsemässä ottelemaan välisarjan maailmanmestaruudesta. Muutama kuukausi ennen ottelua kaksi mustaihoista miestä tappaa kolme valkoista ihmistä eräässä kapakassa. Samaan aikaan poliisi löytää lähistöllä olevan Rubinin ja tämän ystävän Artisin. He joutuvat oikeuteen ja valkoihoisista koostuva valamiehistö langettaa molemmille kolme elinkautista. Syytön Rubin aloittaa kamppailun oikeuden puolesta. == Näyttelijät == == Aiheesta muualla == * Viralliset sivut * * Luokka:Yhdysvaltalaiset draamaelokuvat Luokka:Yhdysvaltalaiset elämäkertaelokuvat Luokka:Nyrkkeilyelokuvat Luokka:Vuoden 1999 yhdysvaltalaiset elokuvat Luokka:Yhdysvaltalaiset romaaneihin perustuvat elokuvat Luokka:Vankilaelokuvat Luokka:Norman Jewisonin ohjaamat elokuvat Luokka:Universal Picturesin elokuvat Luokka:Elokuvat rasismista
Koikarppi

Koikarppi on alun perin ruokakalaksi kasvatetun tavallisen karpin värimuunnos, joka levisi Kiinan kautta Japaniin ja sieltä toisen maailmansodan aikana myös Eurooppaan. Nykyään koikarppia pidetään Suomessakin koristelammikoissa tai lammikkoharrastajien lemmikkinä. Kala kesyyntyy helposti, syö suoraan kädestä ja oppii tunnistamaan ruokkijansa. Hyvin hoidettuna koikarppi saattaa elää ihmisiän, saavuttaa yli 60 cm:n pituuden ja painaa useita kiloja. Koikarpeista on useita värimuunnoksia. Karppi tarvitsee terveenä pysyäkseen paljon tilaa uidakseen, tehokkaan vedensuodatuksen, sopivat vesiarvot ja oikeanlaista ravintoa. Koristekarppeja on kahta laatua: lammikkolaatuisia ja näyttelyihin sopivia valiokarppeja. Valiolaadun eri värimuunnoksista käytetään Suomessakin niiden japaninkielisiä nimityksiä. Suurin osa Suomen koikarpeista on lammikkolaatuisia, sillä Japanista tuotujen näyttelykelpoisten karppien hinnat ovat lammikkolaatuisiin verrattuina moninkertaisia. Alankomaissa järjestetään vuosittain suuri koikarppinäyttely, jossa koulutetut tuomarit pisteyttävät valiokarppeja koiranäyttelyiden tapaan. Talveksi useimmat harrastajat majoittavat koristekarppinsa jättikokoiseen akvaarioon, jossa saattaa olla jopa 3 000 litraa vettä. Keväällä karpit siirretään suuriin lammikoihin, joissa ne saavat olla syksyn ensimmäisiin kylmiin päiviin saakka. Koikarppi on kesyyntyvyytensä ja persoonallisuutensa vuoksi sopiva lemmikki allergiselle, mutta vaatimustensa ja kasvuvauhtinsa vuoksi melko työläs kasvatettavaksi Suomen oloissa. Kuuluisin punainen koikarppi, nimeltään Hanako (n. 1751 – 7. heinäkuuta 1977), kuului eläessään useille eri henkilöille, jotka on tarkasti dokumentoitu. Heistä viimeiseksi jäi tohtori Komei Koshihara, joka avioituessaan sai karpin vaimonsa suvun perintönä. Kuollessaan Hanako oli oletettavasti 226 vuotta vanha; oletus perustuu karpin suomujen tutkimukseen vuodelta 1966. Vanhin varmistettu koikarpin elinikä on 47 vuotta. == Lähteet == * Koi Origin (Worldwide Nishikigoi Certification & Wiki) ===Viitteet=== ==Aiheesta muualla== * kuokkanen.org Luokka:Karpit Luokka:Akvaariokalat
Erkki Saaristo

Erkki Saaristo (s. 27. maaliskuuta 1954 Helsinki) on suomalainen pääsarjauransa lopettanut koripalloilija, joka on uransa jälkeen toiminut myös koripallovalmentajana. Saaristo pelasi pääsarjatasolla Helsingin NMKY:n ja Uudenkaupungin Urheilijoiden riveissä. Saaristo on edelleen SM-sarjan historian kuudenneksi paras pistemies. Korihait jäädytti hänen pelinumeronsa huhtikuussa 2014. Hänen poikansa Heikki Saaristo on myös pelannut koripalloa pääsarjatasolla. == Ura == === Seurajoukkueet === Saaristo on Leppävaaran Pyrinnön kasvatti, mutta hän debytoi pääsarjatasolla Helsingin NMKY:n joukkueessa kaudella 1971–1972. Tulokaskaudellaan hän teki keskimäärin 8,3 pistettä ottelua kohden ja kauden päätteeksi joukkue saavutti SM-hopeaa. Lisäksi hän saavutti Suomen cupin hopeaa vuosina 1978 ja 1979. Pisteiden valossa Saaristo pelasi parhaan kautensa kaudella 1980–1981, jolloin hän teki 25,3 pistettä ottelua kohden. Hän pelasi HNMKY:n paidassa kauden 1981–1982 loppuun asti, jonka jälkeen hän siirtyi Uudenkaupungin Urheilijoihin. Saaristo saavutti SM-pronssia kausina 1984–1985 sekä 1986–1987 ja voitti cup- mestaruuden vuonna 1986. Uudenkaupungin Urheilijat menestyi Saariston aikana cup-kilpailussa, josta se voitti hopeaa vuonna 1987 sekä kultaa vuonna 1988. Hän voitti uransa ainoan Suomen-mestaruuden kaudella 1989–1990. Saaristo lopetti pääsarjauransa kauteen 1991–1992, jolloin seura juhli vielä SM- pronssia. === Maajoukkue === Saaristo edusti Suomen nuorisomaajoukkueita viidessätoista ottelussa. Hän debytoi miesten maajoukkueessa vuonna 1972 ottelussa Viroa vastaan ja teki yksitoista pistettä. Saaristo oli mukana vuoden 1977 EM-kilpailuissa. Hän pelasi turnauksessa 6,5 pisteen ottelukohtaisella pistekeskiarvolla ja teki pisteiden valossa parhaassa pelissään kaksitoista pistettä Jugoslaviaa vastaan. Saaristo pelasi viimeisen ottelunsa maajoukkueessa vuonna 1986. Hän pelasi tällöin ottelussa Norjaa vastaan ja teki yksitoista pistettä. Kaiken kaikkiaan Saaristo pelasi miesten maajoukkueessa 133 ottelua ja teki niissä keskimäärin 6,9 pistettä. === Valmennusura === Saaristo toimi ensimmäistä kertaa Korihaiden edustusjoukkueen päävalmentajana kaudella 2000–2001. Kaudella 2001–2002 joukkueen valmentajaksi palkattiin Jukka Mantere, joka sai kuitenkin potkut marraskuussa 2001. Saaristo palasi joukkueen valmentajaksi loppukauden ajaksi. == Katso myös == * Luettelo 5 000 pistettä saavuttaneista Korisliiga-pelaajista * Luettelo 500 ottelua pelanneista Korisliiga-pelaajista == Lähteet == == Aiheesta muualla == *Korisliigan pelaajaprofiili Luokka:Suomalaiset koripalloilijat Luokka:Suomalaiset koripallovalmentajat Luokka:Vuonna 1954 syntyneet Luokka:Elävät henkilöt
Jari Raitanen

Jari Juhani Raitanen (s. 7. toukokuuta 1965 Helsinki) on suomalainen kilpauransa päättänyt koripalloilija. Raitanen edusti pääsarjatasolla Helsingin NMKY:tä, Uudenkaupungin Urheilijoita sekä Espoon Honkaa. Hän voitti neljä Suomen mestaruutta (HNMKY 1984, 1985, ToPo 1986 ja UU 1990). Raitanen lopetti pääsarjauransa Hongan paidassa 1990-luvun lopussa. Sen jälkeen hän on toiminut Devoi Oy:n toimitusjohtajanaVakka.fi. Raitasen poika Remu Raitanen on myös maajoukkueessa pelannut koripalloilija. == Katso myös == * Luettelo 5 000 pistettä saavuttaneista Korisliiga-pelaajista == Lähteet == Luokka:Suomalaiset koripalloilijat Luokka:Vuonna 1965 syntyneet Luokka:Elävät henkilöt
Sanqingshanin kansallispuisto

Sanqingshanin kansallispuisto () on kansallispuisto ja Unescon maailmanperintöluettelon kohde Kiinassa, Jiangxin maakunnassa. Se sijaitsee Huaiyun vuoristossa ja on pinta-alaltaan 229,5 neliökilometriä. Geologisesti Sanqingshanin alue on mielenkiintoinen. Kansallispuiston ytimen muodostaa Sanqingshanvuori, joka nousee 1 817 metrin korkeuteen merenpinnasta. Vuori on metsäinen graniittimassiivi. Puiston kivilajit ovat pitkälti muodostuneet graniitista, josta on maan kohoamisen, rapautumisen ja eroosion ansiosta kehittynyt omalaatuisia graniittimuodostelmia. Lisäksi puiston pinnanmuotoja edustavat useat v-laaksot, vesiputoukset, joista suurimmat ovat 60 metriä korkeita, järvet ja lähteet. Sanqinshanissa on merkittävä taolaisuuden keskus. Puistosta löytyy useita taolaisia muistomerkkejä, kivikaiverruksia ja temppeleitä. Sanqinshan on ollut taolainen pyhäkkö 400 vuoden ajan. == Lähteet == == Aiheesta muualla == *Sanqinshanin viralliset sivut Luokka:Kiinan kansallispuistot Luokka:Unescon maailmanperintökohteet Kiinassa Luokka:Jiangxi
Alma Suppanen

Alma Erika Henriette Suppanen, o. s. Bonsdorff (25. tammikuuta 1858 Jokioinen – 24. tammikuuta 1937 Helsinki) oli suomalainen kirjallisuuden kääntäjä. Hän käytti myös nimimerkkiä A-a. Hän oli naimisissa vuodesta 1882 suomentaja ja kirjailija Aatto Suppasen kanssa. Suppanen suomensi muun muassa Björnstjerne Björnsonin, Fredrika Bremerin ja Alexander Friedrich Franz Hoffmannin teoksia. Hän käänsi suomeksi myös keittokirjoja sovittaen niitä tarvittaessa suomalaisiin oloihin. Alma Suppanen suomensi kaikkiaan noin 30 kaunokirjallista teosta. Useimmat niistä julkaistiin ensin Uusi Suometar- lehden nurkkanovelleina ja sitten myytiin kustantajille, etupäässä K. E. Holmille tai G. W. Edlundille sekä myös Yrjö Weilinille. Alma Suppanen suomensi ruotsalaisia, tanskalaisia, saksalaisia ja ranskalaisia teoksia. == Lähteet == * === Viitteet === == Aiheesta muualla == * Alma Suppasen elämäkerta Kansallisbiografiassa. Luokka:Suomentajat Luokka:Vuonna 1858 syntyneet Luokka:Vuonna 1937 kuolleet
19\. arrondissementti (Pariisi)

Pariisin 19. arrondissementti () on yksi Pariisin kahdestakymmenestä arrondissementista, joka tunnetaan myös nimellä arrondissement des Buttes- Chaumont. Se jaetaan edelleen neljään kortteliin (), jotka ovat Villette, Pont-de-Flandres, Amérique ja Combat. Arrondissementtia reunustavat pohjoisessa Aubervilliers’n kunta, lännessä 10. ja 18. arrondissementit, idässä Pantin’n, Les Lilas’n ja Le Pré-Saint-Gervais’n kunnat ja etelässä 20. arrondissementti. Arrondissementin pinta-ala on 6,79 km² ja väkiluku oli 186 090 henkeä vuonna 2011. Määrinä toimii sosialistipuolueen François Dagnaud. == Lähteet == == Aiheesta muualla == *19. arrondissementin kotisivut Luokka:Pariisin arrondissementit
Kytö (Halikko)

Kytö on kylä Halikossa Salon länsilaidalla lähellä Hajalaa. Kylässä sijaitsee E18-moottoritien Hajalan liittymä. Kytö on jaettu kansan suussa ja vanhoissa kirkon kirjoissa epämääräisesti Ala-Kytöön ja Perä-Kytöön. Nykyään kylä on hiljentynyt maanviljelyalue Hajalan taajaman pohjoispuolella. ==Historia== Kydössä on ollut asutusta jo kivikaudella, mistä kertovat useat arkeologiset löydökset. Kiinteä kyläkantainen asutus on kuitenkin vasta myöhäiskeskiajan uudisasutusta. Uuden ajan alussa kylä siirtyi pikkuhiljaa ulkopuolisille. Naantalin luostari, Wiurilan kartano ja Ruotsin kruunu jakoivat Kydön 1500-luvun loppuun mennessä. 1700- ja 1800-luvut Kytö oli kokonaan Armfelt- suvun omistuksessa. 1800-luvun lopussa metsät myytiin läheisille sahoille, jotka hakkauttivat ne tyystin. Vuonna 1911 Kytö jaettiin 34 itsenäiseen palstatilaan.Turun maakuntamuseon SARAKUM-projekti: Halikon kulttuuriympäristö ja arvot, s. 98 Toisen maailmansodan jälkeen Kytöön asutettiin useita siirtoväen perheitä, jolloin kylän koko saavutti huippunsa. Kydössä toimivat saha, tervatehdas ja tiilitehdas. Lähimmät palvelut löytyivät lähellä olevista Kumiosta ja Hajalasta. 1960-luvun jälkeen kylä alkoi hiljetä ja vähitellen pienentyä. Uusia asuintaloja ei kylään enää rakennettu, ja monet tilat jäivät tyhjilleen. 2000-luvun alussa kylän läpi rakennettiin valtatie 1, ja Kytöön sijoitettiin Hajalan liittymä. Tämä paransi huomattavasti syrjään jääneen Kydön liikenneyhteyksiä ja kylään on alettu jälleen rakentaa uusia asuntoja. ==Maantiede== Kytö sijaitsee Paimion rajalla Purilanjoen yläjuoksun laaksossa. Jokea kutsutaan Kydössä Kealanojaksi. Pinta-alaltaan Kytö on suuri ja sen asutuskeskittymät ovat pienet moottoritien eteläpuolinen Ala-Kytö, pohjoispuolinen Perä-Kytö ja uudempi Mustassuo lähempänä Kumiota. Noukkilan historiallinen kylätontti on Perä-Kydön luona, mutta tuloksena 1800-luvun isojaonjärjestelystä se kuuluu nykyään Kydön kylään, ja Noukkilan kylään nykyään kuuluva alue on pohjoisessa Kumion kulmakunnalla. Kydön itäosassa on suuria soita. Aluetta hallitsevat useat kallioiset mäet, jotka ovat metsittyneet. Maaston korkeuserot ovat suuret ja tasaisimmat alueet Purilanjoen ja Tapiolanojan laaksot ovat viljeltyjä. ==Lähteet== Luokka:Halikon kylät
Mariposa Monarcan biosfäärialue

Mariposa Monarcan biosfäärialue on biosfäärialue ja Unescon maailmanperintökohde Meksikossa. Se sijaitsee Michoacánin ja Estado de Méxicon osavaltioiden alueella ja se on pinta-alaltaan 562,59 neliökilometriä. Suojelualue perustettiin erityisesti suojelemaan monarkkiperhosten vaellusta. Alueella esiintyy vaellusaikana jopa miljardi perhosta. == Luonto == Mariposa Monarcan biosfäärialue sijaitsee vulkaanisella vuoristoalueella keskisessä Meksikossa. Alueen tärkein puu meksikonpihta. Putkilokasveja on löydetty alueelta 493 lajia ja sieniä 49 lajia. Lintuja Mariposa Monarcassa elää 132 lajia, ja lisäksi esimerkiksi ainakin kolme kotoperäistä salamanterilajia. Miljoonat monarkkiperhoset saapuvat Mariposa Monarcaan talvehtimaan laajalta alueelta Pohjois-Amerikasta. Viiden kuukauden ajan alue on punaisena monarkkiperhosista, kunnes maaliskuun lopussa eloonjääneet yksilöt laskeutuvat vuorilta parittelemaan. Tämän jälkeen ne lentävät 1 500 kilometriä Kalifornianlahdelle munimaan, minkä jälkeen ne kuolevat. == Lähteet == Luokka:Meksikon maantiede Luokka:Unescon maailmanperintökohteet Meksikossa Luokka:Biosfäärialueet
20\. arrondissementti (Pariisi)

Pariisin 20. arrondissementti () on yksi Pariisin kahdestakymmenestä arrondissementista, joka tunnetaan myös nimellä arrondissement de Ménilmontant. Se jaetaan edelleen neljään kaupunginosaan (), jotka ovat Belleville, Saint-Fargeau, Père-Lachaise ja Charonne. Arrondissementin pinta- ala on 5,98 km², ja väkiluku oli 198 042 henkeä vuonna 2011. Määrinä toimii sosialistipuolueen Frédérique Calandra vuodesta 2008 alkaen. == Nähtävyydet == *Père-Lachaise == Lähteet == == Aiheesta muualla == *20. arrondissementin kotisivut Luokka:Pariisin arrondissementit
Sanlam

Sanlam on vuonna 1918 perustettu etelä-afrikkalainen rahoitusalan yritys, joka on listattuna JSE Securities Exchangessa ja Namibian pörssissä. Vuonna 2005 yritys hallinnoi 353 miljardin randin pääomaa. Joulukuussa 2021 Sanlam Group aloitti neuvottelut Allianzin kanssa koko konsernin ostamisesta Afrikassa Etelä-Afrikkaa lukuun ottamatta. Keskustelua käydään ryhmän Kapkaupungin ja Münchenin pääkonttorin välillä. == Lähteet == == Aiheesta muualla == * verkkosivut Luokka:Eteläafrikkalaiset pankit Luokka:Pörssiyhtiöt
Jousiammunta kesäolympialaisissa 1900

Jousiammunta kesäolympialaisissa 1900 käytiin 15. heinäkuuta - 14\. elokuuta. Se oli ensimmäinen kerta, kun jousiammunnassa kilpailtiin olympialaisissa. Kilpailuja oli kuusi ja niihin osallistui 153 urheilijaa kolmesta eri valtiosta. Ranskassa käytiin useita muitakin Pariisin maailmannäyttelyyn liitettyjä jousiammuntakilpailuja, jotka nostaisivat osallistujamäärän yli 5 000:een, mutta Kansainvälinen olympiakomitea ei ole luokitellut niitä olympiakilpailuiksi, koska niitä pidetään enemmän Ranskan- mestaruuskilpailuina, sillä ne olivat pääasiassa karsintoja olympialajeihin. == Mitalit == Laji Kultaa Hopeaa Pronssia Au Cordon Doré, 50 m Henri Hérouin Hubert van Innis Émile Fisseux Au Cordon Doré, 33 m Hubert van Innis Victor Thibaud Charles Frédéric Petit Au Chapelet, 50 m Eugène Mougin Henri Helle Émile Mercier Au Chappelet, 33 m Hubert van Innis Victor Thibaud Charles Frédéric Petit Sur la Peche à la Herse Emmanuel Foulon Auguste Serrurier ja Emile Druart -- Sur la Peche à la Pyramide Émile Grumiaux Auguste Serrurier Louis Glineur == Osallistuvat maat == Suluissa maan lähettämien urheilijoiden määrä. * (6) * (18) * (129) == Mitalitaulukko == Sija Maa Kulta Hopea Pronssi Mitalien määrä 1\. 3 5 4 12 2\. 3 2 1 6 ==Lähteet== * http://www.the- sports.org/archery-olympic-games-1900-results- men-s22-c0-b0-g139-t2330-u219-v1.html#35651 *
Volkskas

Volkskas on vuonna 1934 perustettu eteläafrikkalainen pankki. Sen perustamisesta päätettiin afrikaanerinationalistisen Broederbond salaseuran kokouksessa elokuussa 1931 ja huhtikuussa 1934 kuusikymmentä buuria lopulta perusti sen pitkien keskustelujen jälkeen. Volkskasia pidettiin aikaisemmin yleisesti Broederbondin pankkina ja kaikki sen hallituksen jäsenet kuuluivat järjestöön. == Lähteet == Luokka:Eteläafrikkalaiset pankit
Mongolin kirjaimisto

Mongolin kirjaimisto on mongolin kieltä varten uiguurilaisen kirjaimiston pohjalta kehitetty kirjoitusjärjestelmä. Sen vanhimmat muistomerkit ovat peräisin 1200-luvulta. Mongolin kirjaimisto koostuu 20 kirjaimesta sekä 8 lisämerkistä, jotka välittävät vieraiden kielten äänteitä. Ne kaikki perustuvat 14 uiguurilaisen kirjaimiston merkkiin. Kirjaimilla on kaksi tai kolme varianttia riippuen niiden asemasta sanan alussa, keskellä tai lopussa. Kirjoituksen suunta on ylhäältä alas ja rivit luetaan vasemmalta oikealle. Eräitä merkkejä käytetään useiden eri äänteiden merkintään, minkä ansiosta kirjaimistoa on voitu soveltaa useisiin mongolikieliin. 1200-luvun lopulla luotiin tiibetiläiseen kirjaimistoon perustuva nelikulmainen variantti ja 1600-luvulla Zaja-Panditan kehittämä ”selkeä kirjoitus” eli todo bitšig, jota käytettiin varsinkin oiraatin ja kalmukin kielissä. Burjatiassa klassista mongolin kirjoitusjärjestelmää sovellettiin vuoteen 1931 ja Mongolian alueella vuoteen 1945 saakka. Kiinan Sisä-Mongoliassa asuvat mongolit käyttävät kirjaimistoa vielä nykyäänkin. 1990-luvulta lähtien Mongoliassa on pyritty palaamaan mongolilaiseen kirjaimistoon, mutta käytännön syistä kyrillinen aakkosto on edelleen vallitseva. Omaperäistä kirjoitusjärjestelmää on popularisoitu myös Burjatiassa ja Kalmukiassa. Vuonna 2020 Mongolian opetusministeriö ilmoitti, että mongolin kirjaimisto otetaan virallisesti käyttöön vuoteen 2025 mennessä. ==Lähteet== ==Aiheesta muualla== * Lingua Mongolia: the Mongolian (Uighur) script * Luigi Kapaj: Mongol Scripts * Omniglot: Mongolian alphabet Luokka:Aakkostot Luokka:Mongolilaiset kielet
The Game – oletko valmis peliin?

The Game – oletko valmis peliin? () on vuonna 1997 ensi-iltansa saanut trilleri. Elokuvan on ohjannut David Fincher, ja sen pääosissa ovat Michael Douglas, Deborah Kara Unger, Sean Penn ja James Rebhorn. Elokuva kertoo miljonääri Nicholas Van Ortonista (Michael Douglas), joka saa veljeltään Conradilta (Sean Penn) mystisen syntymäpäivälahjan: elämyspelejä järjestävän yrityksen lahjakortin. Aluksi Nicholas suhtautuu lahjaan epäilevästi, koska hän luulee, että hänen veljensä koettaa saada häneltä rahaa. Lopulta muiden henkilöiden suosituksesta Nicholas päättää kokeilla peliä, joka saakin hänen elämänsä päälaelleen. __NOTOC__ == Näyttelijät == ==Katso myös== * Rat King == Lähteet == == Aiheesta muualla == * The Game – oletko valmis peliin? – DVDPlazan arvostelu Luokka:David Fincherin ohjaamat elokuvat Luokka:Yhdysvaltalaiset psykologiset jännityselokuvat Luokka:Vuoden 1997 yhdysvaltalaiset elokuvat
Köprülü-suku

Köprülü-suku oli Osmanien valtakunnassa vaikuttanut ylimyssuku, josta nousi kaikkiaan kuusi suurvisiiriä, mukaan lukien suvun adoptoima Merzifonlu Kara Mustafa pašša. Suvun merkittäviä uudempia jälkeläisiä oli Mehmet Fuat Köprülü, turkkilainen historioitsija ja kansatieteilijä. Suvun perustaja ja ensimmäinen suurvisiiri oli Albaniassa syntynyt Köprülü Mehmet pašša, joka perusti perheen pohjois-Anatoliassa sijaitsevassa Köprün (nyk. Vezirköprü) kaupungissa. Muita merkittäviä suvun jäseniä ovat Köprülü Abdullah Pasha (1684–1735, Köprülü Fazıl Mustafa paššan poika), valtiomies ja sotilas, joka aikanaan toimi komentajana Persiaa vastaan käydyissä sodissa ja kuvernöörinä useissa Osmanien valtakunnan provinsseissa. == Köprülü-suvun suurvisiirit == Nimi Elinvuodet Suurvisiirinä Sulttaanin aikana Köprülü Mehmet pašša 1583–1661 1656–1661 Mehmed IV Köprülü Fazıl Ahmet pašša 1635–1676 1661–1676 Mehmed IV Merzifonlu Kara Mustafa pašša1 1634–1683 1676–1683 Mehmed IV, Suleiman II Abaza Siyavuş pašša2 ?-1688 1687–1688 Suleiman II Köprülü Fazıl Mustafa pašša 1637–1691 1689–1691 Suleiman II, Ahmed II Köprülü Hüseyin pašša k. 1702 1697–1702 Mustafa II Köprülü Damat Numan pašša k. 1719 1710–1711 Ahmed III 1 Kara Mustafa pašša todennäköisesti adoptoitiin Köprülü-sukuun lapsena. Hän myös meni naimisiin sukuun kuuluneen naisen kanssa. 2 Abaza-taustainen Abaza Siyavuş pašša oli Köprülü Mehmet paššan palvelija, joka adoptoitui Köprülü-sukuun avioliiton kautta. == Katso myös == * Luettelo Osmanien valtakunnan suurvisiireistä Luokka:Suvut Luokka:Osmanien valtakunnan henkilöt
Rintaneula

Rintaneula on emaloitu tai jalokivin koristeltu koru, joka on tehty vaatekappaleeseen kiinnitettäväksi. Rintaneula tehdään yleensä metallista, esimerkiksi kullasta tai hopeasta. Koristearvonsa lisäksi rintaneula voi toimia esimerkiksi viitan kiinnikkeenä. Varhaisimmat tunnetut rintaneulat ovat pronssikaudelta.Metropolitan Museum of Arts, englanniksi, luettu 15.7.2012 ==Lähteet== Luokka:Korujen alalajit
Tarzan, apinain kuningas

Tarzan, apinain kuningas (Tarzan of the Apes) on Edgar Rice Burroughsin romaani, joka on ensimmäinen osa viidakkomies Tarzanista kertovassa seikkailuromaanisarjassa. Tarina julkaistiin ensimmäisen kerran amerikkalaisessa lehdessä jatkokertomuksena vuonna 1912 . Kirjan ensimmäinen suomennos oli Lauri Karilan Tarzan, apinain kuningas vuonna 1921. Seppo Ilmarin käännös ilmestyi vuonna 1964 samalla nimellä. Pekka Markkulan käännös vuodelta 1997 on nimeltään Apinoiden Tarzan. Fennica, Kansallisbibliografia Ensimmäinen tähän kirjaan perustuva elokuva valmistui Yhdysvalloissa vuonna 1918. Tämän Tarzan of the Apes -mykkäelokuvan ohjasi Scott Sidney. Kymmenvuotiasta Tarzania näytteli Gordon Griffith ja aikuista Elmo Lincoln. == Juoni == Tarzanin vanhemmat, Lordi ja Lady Greystoke, jätetään laivakapinan seurauksena Afrikan länsirannikolle. Tarzan syntyy hänen isänsä rakentamaan majaan. Kun hän on vuoden ikäinen, hänen äitinsä kuolee luonnollisista syistä, kun taas hänen isänsä kuolee ihmisapinaheimon johtajan surmaamana. Saman heimon naaras, Kala, ottaa hänet kasvatikseen. Poika saa apinanimekseen Tarzan, joka tarkoittaa valkoista ihoa. Tarzan kasvaa apinaheimonsa neuvokkaaksi ja vahvaksi johtajaksi ja viidakon valtiaaksi. Hän löytää isänsä majan ja oppii englantia ja ulkomaailman asioita lukemalla sieltä löytämiään kirjoja. Kun rannikolle ajautuu ryhmä valkoisia, Tarzan suojelee heitä ja rakastuu amerikkalaisnaiseen Jane Porteriin. Ryhmän pelastauduttua kotimaahansa Tarzan seuraa heitä Amerikkaan pelastamansa ranskalaisupseerin Paul D'Arnot'n avulla. Tarzan saa tietää olevansa John Clayton II, lordi Greystoken poika, mutta pitää salaisuuden itsellään ja sallii rakastamansa Janen mennä naimisiin sulhasensa kanssa tämän omaksi parhaaksi. ==Lähteet== Luokka:Edgar Rice Burroughsin romaanit Luokka:Tarzan-kirjat Luokka:Vuoden 1912 kirjat
WatAgame

WatAgame on tanskalainen internetyhtiö. Se ylläpitää goSupermodel-sivustoa. GoSupermodelin ylläpitäjät työskentelevät watAgamessa, lukuun ottamatta Alankomaiden ylläpitäjää, joka työskentelee sikäläisessä mainostoimistossa. Alkuperäinen goSupermodel lopetti toimintansa 24. toukokuuta 2016, mutta se avattiin uudelleen 12. joulukuuta 2022. Uusi palvelin on kansainvälinen, kun taas vanha oli jaettu maakohtaisesti. WatAgame ylläpitää myös Momio-nimistä peliä mobiililaitteille. Nykyään Momiota voi pelata myös tietokoneilla. == Lähteet == * watagame.com * gosupermodel.com Luokka:Tanskalaiset yritykset
Nokia 7100

Nokia 7100 Supernova on Nokian vuonna 2008 julkaisema matkapuhelin. Nokia 7100:ssa on 1,3 megapikselin kamera, mp3 -soittoäänet, kalenteri ja niin edelleen. Puhelimessa ei ole muistikorttipaikkaa, ja sisäistä muistia on vähän yli 10 megatavua. Nokia 7100 oli ensimmäinen Nokia-puhelin, jossa oli Nokian suunnittelema WAP 1.1 -selain. ==Lähteet== * Nokia 7100 Supernova – Puhelinvertailu.com * Nokia 7100 Supernova – GSMArena.com ===Viitteet=== == Aiheesta muualla == * Käyttöohjeet * Nokia 7100 – Tuki 7100 Luokka:Vuoden 2008 matkapuhelimet
Sajanogorsk

Sajanogorsk () on kaupunki Hakassiassa Venäjällä. Se sijaitsee Jenisein rannalla läntisen Sajanvuoriston juurella 97 kilometriä Abakanista etelään. Maantie ja laivareitti yhdistävät kaupungin Abakaniin ja Minusinskiin. Asukkaita on 48 600 (vuonna 2009). Sajanogorsk on syntynyt lähellä sijaitsevan Sajano-Šušenskajan voimalaitoksen vuonna 1975 alkaneen rakennustyön yhteydessä. Kaupungissa on alumiini- ja rakennustarviketeollisuutta. ==Lähteet== * Luokka:Hakassian kaupungit
Käärmekotkat

Käärmekotkat (Circaetus) on haukkojen heimoon kuuluva päiväpetolintusuku. Käärmekotkien sukuun kuuluu BirdLifen mukaan kuusi lajia. == Käärmekotkiin kuuluvia lajeja == * Jokikäärmekotka (Circaetus cinerascens) * Käärmekotka (Circaetus gallicus) * Pikkukäärmekotka (Circaetus fasciolatus) * Ruskokäärmekotka (Circaetus cinereus) * Sahelinkäärmekotka (Circaetus beaudouini) * Savannikäärmekotka (Circaetus pectoralis) == Aiheesta muualla == *BirdLife Suomi ry: Maailman lintujen suomenkieliset nimet 2., uudistettu painos (2006) *ITIS: Circaetus *
Megakorporaatio

Megakorporaatio on William Gibsonin popularisoima termi, joka on yhdistelmä etuliitteestä mega ja sanasta korporaatio. Sitä käytetään tavallisesti etenkin kyberpunk-kirjallisuudessa. Se on kuvitteellinen yhtiö, joka on massiivinen konglomeraatti ja jolla on monopolistinen tai lähes monopolistinen asema monilla markkinoilla. Megakorporaatiot ovat niin voimakkaita, että ne voivat sivuuttaa lakia, ja niillä on omat raskaasti aseistetut armeijat mahdollisella omalla "suvereenilla alueellaan", joilla on mahdollisesti oma hallitus (tai joissakin tapauksissa ne ovat jopa ainut hallitus). Niillä on myös hyvä kontrolli työntekijöihinsä. Megakorporaatioissa yrityskulttuuri on venytetty äärimmilleen. Tieteiskirjallisuudessa megakorporaatioista on kirjoittanut esimerkiksi Thea von Harbou (Metropolis), Robert A. Heinlein (Citizen of the Galaxy), Robert Asprin (The Cold Cash War) ja Andre Norton (Solar Queen -novellit). Megakorporaatiot näytetään lähes aina pahoina (vain voittoa tavoittelevina ilman minkäänlaista moraalia). Ne harvat tapaukset, joiden johtaja on tarpeeksi hyväntahtoinen ja silti yltää megakorporaatioon esiintyvät yleensä lähinnä lapsille tarkoitetuissa elokuvissa ja kirjoissa (kuten WALL-E -elokuvan Buy N' Large -yhtiö). == Katso myös == *Korporatokratia Luokka:Kuvitteelliset järjestöt
21\. divisioona (talvisota)

21\. divisioona on suomalainen sotatoimiyhtymä, joka osallistui talvisodan taisteluihin sen loppuvaiheissa. Kyseessä on pääosin Etelä-Suomen sotilaspiireissä 13. lokakuuta 1939 perustettavaksi (1. täydennysdivisioonan nimellä) määrätty divisioona. Divisioona sai keskityskäskynsä rintamalle 19. tammikuuta 1940. Divisioona muodostettiin käskyn mukaisesti niistä joukoista, jotka olivat jääneet perustamispaikoille varsinaisen kenttäarmeijan perustamisen jälkeen. Divisioona kuului ennen tammikuussa saamaansa keskittämiskäskyä organisatorisesti kotitäydennysjoukkoihin. Sotatieteen laitos: "Talvisodan historia" osa 1 s.143 ja osa 4 s.162 == Varustaminen == Divisioona oli siis kenttäarmeijan perustamisen jälkeen ylijääneestä henkilöstöstä perustettu yhtymä, joten määrävahvuuksiin ei puolustusvoimien kalustopulasta johtuen päästy edes siinä määrin kuin varsinaisen kenttäarmeijan osalta. == Komentaja(t) == *eversti Niilo Hersalo == Yksiköt == Divisioona perustettiin alun perin 1. täydennysdivisioonan nimisenä, mutta kenttäarmeijaan liittämisen yhteydessä sen nimi muutettiin siis 21. divisioonaksi ja samalla kaikki sen alayksiköt nimettiin myös uudelleen. Divisioonan yksiköiden numeroinnissa esitetään ensin taisteluihin osallistuneiden yksiköiden nimet ja suluissa niiden alkuperäiset (perustamistehtävien mukaiset) nimet Sotatieteen laitos: "Talvisodan historia" osa 1 s.144 ja osa 4 s.162 Jorma Järventaus jne.: "Suomi Sodassa" s.108: *Divisioonan esikunta Riihimäellä. *JR 61 (1. täydennysjalkaväkirykmentti) perustettiin Uudenmaan sotilasläänissä ja sijoitettiin Helsinkiin sekä Hämeenlinnaan. *JR 62 (2. täydennysjalkaväkirykmentti) perustettiin Turun sotilasläänissä ja sijoitettiin Turkuun. *JR 63 (3. täydennysjalkaväkirykmentti) perustettiin Kymen sotilasläänissä ja sijoitettiin Kouvolaan. == Lähteet == * * ===Viitteet=== Luokka:Talvisodan suomalaiset divisioonat
Pasteur-instituutti

Pasteur-instituutti () on voittoa tavoittelematon yksityisen ranskalainen säätiön omistama instituutti, joka tutkii biologiaa, mikro-organismeja, sairauksia ja rokotuksia. Instituutti on nimetty perustajansa Louis Pasteurin mukaan, joka löysi vuonna 1885 seerumin vesikauhua vastaan. Säätiö perustettiin vuonna 1887, ja sen päämaja sijaitsee Pariisissa. Instituutin yli satavuotisen historiansa aikana sen tutkijat ovat löytäneet uusia sairauksia, erityisesti infektioita. Instituutti löysi ensimmäisenä HI-viruksen, ja siellä on kehitetty lääkkeitä ja rokotteita esimerkiksi kurkkumätää, tuberkuloosia, influenssaa, keltakuumetta ja ruttoa vastaan. Instituutin toimitiloissa sijaitsee myös Louis Pasteur -museo ja hänen hautakappelinsa. Sittemmin on perustettu lukuisia Pasteur-instituutteja eri paikkakunnille ja vieraisiin maihin, erityisesti ranskankielisen kulttuuripiirin alueelle. Vuonna 2020 Pasteur-instituutin kansainväliseen verkostoon kuului kaikkiaan 32 tutkimuslaitosta, joista yli 25 sijaitsi Ranskan ulkopuolella. Verkoston toimipisteistä useat ovat kehittyneet sijaintimaansa keskeisiksi kansanterveyden tutkimuslaitoksiksi laboratorioineen. Lääketieteen Nobel- palkinto on myönnetty kymmenelle emoinstituutin tai sen kansainvälisen instituuttiverkoston tutkijalle. Heistä esimerkiksi Charles Nicolle oli perustamassa ja johti pitkään (1903–1936) Tunisin Pasteur-instituuttia. *Charles Louis Alphonse Laveran (1907) *Ilja Metšnikov (1908) *Jules Bordet (1919) *Charles Nicolle (1928) *Daniel Bovet (1957) *François Jacob (1965) *Jacques Monod (1965) *André Lwoff (1965) *Luc Montagnier (2008) *Françoise Barré-Sinoussi (2008) ==Katso myös== *Algerian Pasteur-instituutti (IPA) *Dakarin Pasteur-instituutti (IPD) *Iranin Pasteur-instituutti (IPI) *Kambodžan Pasteur-instituutti (IPC) *Kamerunin Pasteur-keskus (IPC) *Marokon Pasteur-instituutti (IPM) *Tunisin Pasteur-instituutti (IPT) *Vietnamin kansallinen hygienian ja epidemiologian instituutti (NIHE) ==Lähteet== == Aiheesta muualla == * 50-vuotiaan Pasteur-instituutin palveluksessa on 218 tiedemiestä. Keksiikö Pasteur-instituutti aivokalvontulehduksen parannuskeinon?, Aamulehti, 27.11.1938, nro 321, s. 24, Kansalliskirjaston digitaaliset aineistot * Pasteurlaitos - uhrautuvaisuuden pystyttämä tieteen temppeli, Kuva, 07.06.1939, nro 12, s. 6, Kansalliskirjaston digitaaliset aineistot Luokka:Lääketieteellinen tutkimus Luokka:Ranskan tutkimuslaitokset Luokka:Pariisi Luokka:Kansanterveyslaitokset
Thrash Anthems

__NOTOC__ Thrash Anthems on saksalaisen thrash metal -yhtyeen Destructionin yhdeksäs studioalbumi, joka ilmestyi vuonna 2007. Kahta täysin uutta kappaletta, ”Deposition (Your Heads Will Roll)” ja ”Profanity”, lukuun ottamatta albumi sisältää uudelleen äänitetyt versiot Destructionin 1980-luvulla julkaisemista menestyskappaleista. == Kappaleet == # # # # # # # # # # # # # # # == Kokoonpano == * Mike – kitara * Schmier – laulu, bassokitara * Marc "Speedy" Reign – rummut, taustalaulu === Tuotanto === * Marco Schirmer – grafiikka * Frank Winkelmann – äänittäjä * Gerd Krenz – äänittäjä * V.O. Pulver – äänittäjä * Jacob Hansen – miksaaja, masteroija * Katja Piolka – valokuvat == Arvostelut == * About.com: About.com: Album review * Allmusic: Allmusic review == Lähteet == == Aiheesta muualla == * * Thrash Anthems discogs.com -sivustolla Luokka:Vuoden 2007 kokoelma-albumit Luokka:Destructionin albumit
Belgian vaakuna

Belgian vaakuna on Belgian tunnus lipun ohella. Se hyväksyttiin maan vaakunaksi 17. maaliskuuta 1837. Siihen on kuvattu mustalle pohjalle kultainen leijona, jolla on punainen kieli ja punaiset kynnet. Suureen vaakunaan on kuvattu myös kaksi leijonaa kilvenkantajina käsissään Belgian liput. Kilven alla olevaan nauhaan on kirjoitettu Belgian motto, Yhtenäisyydessä on voimaa, joko ranskaksi tai flaamiksi: L'union fait la force / Eendracht maakt macht. Punakyntinen leijona vaakunan keskellä tunnetaan virallisesti nimellä Leo Belgicus. == Lähteet == Luokka:Valtioiden vaakunat vaakuna
22\. divisioona (talvisota)

22\. divisioona oli suomalainen sotatoimiyhtymä, joka osallistui talvisodan taisteluihin. Kyseessä on pääosin Etelä-Pohjanmaan, Satakunta-Hämeen, Keski- Suomen ja Savon sotilaspiireissä 13. lokakuuta 1939 perustettavaksi (2. täydennysdivisioonan nimellä) määrätty divisioona. Divisioona sai keskityskäskynsä rintamalle 20. joulukuuta 1939. Divisioona muodostettiin käskyn mukaisesti niistä joukoista, jotka olivat jääneet perustamispaikoille varsinaisen kenttäarmeijan perustamisen jälkeen. Divisioona kuului ennen joulukuussa saamaansa keskittämiskäskyä organisatorisesti kotitäydennysjoukkoihin. Sotatieteen laitos: "Talvisodan historia" osa 1 s.143 ja osa 4 s.162 == Varustaminen == Divisioona oli kenttäarmeijan perustamisen jälkeen ylijääneestä henkilöstöstä perustettu yhtymä, joten määrävahvuuksiin ei puolustusvoimien kalustopulasta johtuen päästy edes siinä määrin kuin varsinaisen kenttäarmeijan osalta. == Yksiköt == Divisioona perustettiin alun perin 2. täydennysdivisioonan nimisenä, mutta kenttäarmeijaan liittämisen yhteydessä sen nimi muutettiin siis 22. divisioonaksi ja samalla kaikki sen alayksiköt nimettiin myös uudelleen. Divisioonan yksiköiden numeroinnissa esitetään ensin taisteluihin osallistuneiden yksiköiden nimet ja suluissa niiden alkuperäiset (perustamistehtävien mukaiset) nimet, jotka osin ehtivät muuttuakin ennen sodan alkua. Sotatieteen laitos: "Talvisodan historia" osa 1 s.144 ja osa 4 s.162 Jorma Järventaus jne.: "Suomi Sodassa" s.108 : *Esikunta Oulussa. *Jalkaväkirykmentti 40 (6. täydennysjalkaväkirykmentti) *Jalkaväkirykmentti 65 (4. täydennysjalkaväkirykmentti) *Jalkaväkirykmentti 64 (5. täydennysjalkaväkirykmentti) *Kevyt Osasto 22 (2. kevyt täydennyspataljoona) *(Täydennyskenttätykistörykmentti 2), ilman kalustoa. == Yleiskuvaus divisioonan käymistä taisteluista == Divisioona ei ollut talvisodan aikana koskaan varsinaisesti rintamavastuussa oman esikuntansa johdolla vaan divisioonan joukot toimivat käytännössä useiden eri divisioonien esikuntien alaisuudessa. Varsinaisten taistelujoukkojen osalta sotatapahtumat olivat pääpiirteissään seuraavia: * Jalkaväkirykmentti 40 alistettiin jo marraskuussa 1940 9. divisioonalle, josta se sodan sytyttyä alistettiin edelleen Lapin ryhmälle ja rykmentti osallistui taisteluihin Sallan suunnalla. * Jalkaväkirykmentti 65 osallistui taisteluihin alistettuna 9. divisioonalle koko sodan ajan. Merkittävimmät taistelut olivat: ** Suomussalmen taistelu ** Raatteen tien taistelu ** Kuhmon taistelut * Jalkaväkirykmentti 64 taisteli sodan alkuosan myös 9. divisioonalle alistettuna. Merkittävimmät taistelut olivat: ** Suomussalmen taistelu ** Raatteen tien taistelu ** Näiden taisteluiden jälkeen rykmentti siirtyi IV armeijakunnan alueelle ja oli alistettuna sekä 12. ja 13. divisioonalle. Osallistuen mm. Laatokan Karjalan mottitaisteluihin ja Kollaanjoen taisteluihin. == Lähteet == * * === Viitteet === Luokka:Talvisodan suomalaiset divisioonat
23\. divisioona (talvisota)

23\. divisioona on suomalainen sotatoimiyhtymä, joka osallistui talvisodan taisteluihin sen loppuvaiheissa. Kyseessä on pääosin keski-Suomen, Savon ja Karjalan sotilaspiireissä 13. lokakuuta 1939 perustettavaksi (3. täydennysdivisioonan nimellä) määrätty divisioona. Divisioona sai keskityskäskynsä rintamalle 7. helmikuuta 1940. Divisioona muodostettiin käskyn mukaisesti niistä joukoista, jotka olivat jääneet perustamispaikoille varsinaisen kenttäarmeijan perustamisen jälkeen. Divisioona kuului ennen helmikuussa saamaansa keskittämiskäskyä organisatorisesti kotitäydennysjoukkoihin. Sotatieteen laitos: "Talvisodan historia" osa 1 s.143 ja osa 4 s.162 == Varustaminen == Divisioona oli siis kenttäarmeijan perustamisen jälkeen ylijääneestä henkilöstöstä perustettu yhtymä, joten määrävahvuuksiin ei puolustusvoimien kalustopulasta johtuen päästy edes siinä määrin kuin varsinaisen kenttäarmeijan osalta. == Komentaja(t) == *eversti Gunnar Heinrichs 27. helmikuuta asti Sotatieteen laitos: "Talvisodan historia" osa 2 s.324 *eversti Woldemar Oinonen 27. helmikuuta alkaen Sotatieteen laitos: "Talvisodan historia" osa 2 s.326 == Yksiköt == Divisioona perustettiin alun perin 3. täydennysdivisioonan nimisenä, mutta kenttäarmeijaan liittämisen yhteydessä sen nimi muutettiin siis 23. divisioonaksi ja samalla kaikki sen alayksiköt nimettiin myös uudelleen. Divisioonan yksiköiden numeroinnissa esitetään ensin taisteluihin osallistuneiden yksiköiden nimet ja suluissa niiden alkuperäiset (perustamistehtävien mukaiset) nimet Sotatieteen laitos: "Talvisodan historia" osa 1 s.144 ja osa 4 s.162 Jorma Järventaus jne.: "Suomi Sodassa" s.108 : *Esikunta Jyväskylässä. == Lähteet == * * ===Viitteet=== Luokka:Talvisodan suomalaiset divisioonat
Ardbeg

thumb|Ardbegin tislaamo Ardbeg on skotlantilainen viskitislaamo. Se sijaitsee Islayn saaren etelärannikolla lähellä muita Kildaltonin alueen tislaamoita Lagavulinia ja Laphroaigia. Tislaamon tuotteessa on enemmän turpeen makua kuin muissa saman saaren viskeissä – yrityksen oman arvion mukaan kenties enemmän kuin missään muussa viskissä. Ardbeg ostaa turvemaltaansa läheiseltä Port Ellenin mallastamolta. == Historiaa == MacDougallin perhe perusti Ardbegin vuonna 1815. Tuotanto jatkui aina vuoteen 1981, jolloin tislaamo suljettiin. Pienimuotoinen toiminta jatkui vuonna 1989. Vuonna 1990 Ardbeg liittyi Allied distillersiin. Ardbegin uusi nousu alkoi vuonna 1997 Glenmorangien ostettua tislaamon.Ardbegin kotisivu == Muuta == Suomalainen säveltäjä Osmo Tapio Räihälä on säveltänyt Ardbegin viskin innoittamana palkitun sinfonisen runon Ardbeg—The Ultimate Piece For Orchestra (2003).Whisky Distilled == Lähteet == == Aiheesta muualla == * Ardbegin kotisivut Luokka:Skotlantilaiset viskitislaamot
Venice (Los Angeles)

Venice on kaupunginosa Los Angelesissa, Kaliforniassa, Yhdysvalloissa. Se tunnetaan rannastaan ja Ocean Front Walk -kävelykadusta, jonka varrella on paljon esiintyjiä, ennustajia ja kaupustelijoita. Venice oli myös Los Angelesin ensimmäisten runoilijoiden ja taiteilijoiden kotipaikka ja sen postinumero on 90291. Veniceä ympäröi lounaspuolella Tyynimeri, kaakkoisessa Marina Del Rey, idässä Culver City, koillisessa Los Angelesin naapurikunta Mar Vista ja pohjoisessa Santa Monican kaupunki. == Venice Beach == Venice Beach kattaa koko Venicen rannan, rannan suuntaisesti kulkevan kävelykadun ("Ocean Front Walk" tai vain "Boardwalk"), Muscle Beach'in, käsipallokentät, tenniskentät, Skate Dancing Plazan, lukuisat lentopallokentät, pyöräilykadun sekä bisnes- ja asuinalueet joiden osoitteessa on Ocean Front Walk. Koripallokentät Venicessä ovat kuuluisia katukoriksen suosion ja lukuisten NBA-pelaajien ollessa kotoisin kaupungista. Rannan eteläosassa Washington Boulevardin loppuosassa on Venice Fishing Pier: 400 metrin mittainen betonirakennus, joka avattiin ensimmäisen kerran vuonna 1964, mutta suljettiin vuonna 1983 El Niño -myrskyn aiheuttamien vahinkojen takia, jonka jälkeen laituri avattiin 1990-luvun puolessa välissä. 21. joulukuuta 2005 laituri kärsi jälleen suuria vahinkoja, kun pohjoistuulet toivat laiturille tavattoman suuria aaltoja, jonka seurauksena wc:t sisältävä osa laiturista sortui mereen. Laituri pysyi suljettuna 25. toukokuuta 2006 saakka, jolloin se avattiin uudelleen rakennustarkastajien tarkastettua sen kestävyyden. Venice Breakwater on arvostettu paikallinen surffipaikka, joka sijaitsee Venice-laiturista ja hengenpelastajien päämajasta pohjoisessa päin ja Santa Monica -laiturilta etelässä päin. Venicestä on myös kotoisin crossover-yhtye Suicidal Tendencies, joka sai soittokiellon Los Angelesissa vuoteen 1991 asti, kun yhtyettä epäiltiin jengeihin sekaantumisesta. ==Aiheesta muualla== Luokka:Los Angelesin kaupunginosat
Steve Bridges

Steve Bridges (22. toukokuuta 1963 Dallas, Texas – 3. maaliskuuta 2012 Los Angeles, Kalifornia) oli yhdysvaltalainen koomikko ja imitaattori. Hänet tunnettiin erityisesti George W. Bushin ja Arnold Schwarzeneggerin imitoinneistaan. Hän esiintyi vuonna 2006 Valkoisen talon illallisilla pitäessään puhetta yhtä aikaa presidentti Bushin kanssa. == Lähteet == ==Aiheesta muualla== * Steve Bridgesin verkkosivut * Luokka:Imitaattorit Luokka:Yhdysvaltalaiset koomikot Luokka:Yhdysvaltalaiset näyttelijät Luokka:Vuonna 1963 syntyneet Luokka:Vuonna 2012 kuolleet